**CONDIȚII DE ACORDARE A AJUTORULUI PENTRU ÎNCĂLZIRE ȘI A SUPLIMENTULUI PENTRU ENERGIE**

**Ajutorul pentru încălzirea locuinţei și suplimentul pentru energie se acordă familiilor ale căror venituri nete lunare pe membru de familie sunt până la 1386 lei şi persoanelor singure ale căror venituri nete lunare sunt până la 2053 lei.**

**Titularul ajutorului pentru încălzirea locuinţei este:**

-proprietarul locuinţei;

-succesorul de drept al proprietarului locuinţei;

-persoana care a înstrăinat locuinţa pe baza unui contract cu clauză de întreţinere sau cu rezerva dreptului de abitatie/uzufruct;

-titularul contractului de închiriere, comodat, concesiune;

-alt membru de familie major şi legal imputernicit de proprietar/titular de contract de inchiriere;

-reprezentantul legal al persoanei singure care nu a împlinit vârsta de16 ani, al persoanelor lipsite de capacitate de exerciţiu sau al persoanelor cărora li s-a instituit curatela

**Lista bunurilor ce conduc la excluderea acordării ajutorului pentru încălzirea locuinţei și a suplimentului pentru energie**

**Bunuri imobile**
1. Clădiri sau alte spaţii locative in afara locuinţei de domiciliu şi a anexelor gospodăreşti
2. Terenuri de împrejmuire a locuinţei şi curtea aferentă şi alte terenuri intravilane care depăşesc 1.000 mp in zona urbană şi 2.000 mp in zona rurală

**Bunuri mobile\***
1. Autoturism/autoturisme şi/sau motocicletă/motociclete cu o vechime mai mică de 10 ani cu excepţia celor adaptate pentru persoanele cu handicap sau destinate transportului acestora sau persoanelor dependente precum şi pentru uzul persoanelor aflate în zone greu accesibile
2. Mai mult de un autoturism/motocicletă cu o vechime mai mare de 10 ani
3. Autovehicule: autoutilitare, autocamioane de orice fel cu sau fără remorci, rulote, autobuze, microbuze
4. Şalupe, bărci cu motor, scutere de apă, iahturi, cu excepţia bărcilor necesare pentru uzul persoanelor care locuiesc in Rezervaţia Biosferei Delta Dunării
5. Utilaje agricole: tractor, combină autopropulsată
6. Utilaje de prelucrare agricolă: presă de ulei, moară de cereale
7. Utilaje de prelucrat lemnul: gater sau alte utilaje de prelucrat lemnul acţionate hidraulic, mecanic sau electric
(\*)Aflate în stare de funcţionare

**Depozite bancare**
- Depozite bancare cu valoare de peste 3000 lei

**Terenuri /animale şi/sau păsări**
- Suprafeţe de teren, animale şi păsări a căror valoare netă de producţie anuală depăşeşte suma de 1.000 euro pentru persoana singură, respectiv suma de 2.500 euro pentru familie

***NOTĂ:*** **Deţinerea unuia dintre bunurile menţionate conduce la excluderea acordării ajutorului pentru incălzirea locuinţei.**